**martie 2024**

**Comunicat de presă**

**310 persoane angajate prin intermediul Agenției Județene pentru Ocuparea Forței de Muncă Harghita**

În perioada 01.02 – 29.02.2024, prin intermediul AJOFM Harghita au fost încadrate în muncă 310 persoane aflate în evidență, din care 125 femei.

La intrarea în evidența agenției, în urma activității de profilare realizată pe baza criteriilor de studii, calificare, experiență în muncă, persoanele înregistrate sunt încadrate în categorii de ocupabilitate, astfel: ușor ocupabil, mediu ocupabil, greu ocupabil și foarte greu ocupabil.

În funcție de gradul de ocupabilitate, din totalul persoanelor încadrate în muncă, cei mai multi, 72% îl reprezintă persoanele din categoria celor mediu ocupabile.

Din totalul persoanelor ocupate, în această perioadă, 143 au peste 45 de ani , din care 42 peste 55 ani, 27 persoane au vârsta cuprinsă între 35 și 45 de ani, 25 au între 30 și 35 de ani, 28 au între 25 și 30 de ani, iar 87 sunt tineri sub 25 de ani.

Dintre tinerii cu vârsta cuprinsă între 16 și 29 de ani s-au încadrat în muncă 119 tineri NEETs (tineri care înainte de data încadrării nu urmau nici o formă de învățământ, nu participau la programe de formare profesională și nu aveau loc de muncă).

Cele mai multe persoane pentru care au fost identificate locuri de muncă au studii liceale 99, urmate de cele cu studii profesionale 86, apoi studii gimnaziale 64, urmând de cei cu studii universitare 35, apoi cei cu studii primare 16 si cei cu studii postliceale 10 . Cele mai multe angajări s-au făcut în domeniile comerț, construcții, prelucrare lemn si transport.

În luna februarie 2023 numărul locurilor de muncă anunțate la AJOFM Harghita a fost de 1000, mai mult decât dublu comparativ cu luna ianuarie (de altfel și numărul angajărilor a fost cu 161 persoane mai mult decât în luna anterioară).

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.

AGENȚIA JUDEȚEANĂ PENTRU OCUPAREA FORȚEI DE MUNCĂ HARGHITA.